Plunksnočių pelkė

Plunksnočių pelkė – pelkė (daugiausia plynraistinė aukštapelkė, pakraščiuose – raistinė žemapelkė) šiaurės rytų Lietuvoje, Rokiškio rajone, 8 km į vakarus nuo Juodupės, Plunksnočių miškuose. Plotas – 5,54 km². Iš pelkės išteka Vyžuonos intakas Valkšna, o pietiniu pakraščiu teka Vingerinės intakas Beržiena.

Dauguma durpių yra žemapelkinės, kitos – mišriaus pobūdžio. Durpių klodo vidutinis storis 1,9 m (didžiausias – 4,1 m). Durpių ištekliai 8,8 mln. m³. Durpės plynraistinės, jų peleningumas 7,4 %, vidutinis drėgnumas 84 %. Plunksnočių pelkės dugną dengia smėlis.

 Šaltiniai 

Kategorija:Lietuvos pelkės
Kategorija:Rokiškio rajono savivaldybė